RESOLUCIÓN do 3 de maio de 2023, da Dirección Xeral de Xuventude, Participación e Voluntariado, pola que se publica o requirimento de emenda da documentación das solicitudes presentadas ao abeiro da Orde do 31 de decembro de 2022 pola que se establecen as bases que rexen as axudas enmarcadas no programa Iniciativa Xove e se convocan para o exercicio 2023 (código de procedemento BS306B).
Consellería de Política Social e Xuventude — III. Outras disposicións — 15/05/2023

A Consellería de Política Social e Xuventude convocou para o ano 2023, a través da Orde do 31 de decembro de 2022 (Diario Oficial de Galicia núm. 22, do 1 de febreiro de 2023), as axudas enmarcadas no programa Iniciativa Xove.
O artigo 9 da orde de convocatoria establece o prazo e a forma de presentación das solicitudes. O prazo de presentación de solicitudes sinalado no citado artigo é dun mes, contado a partir do día seguinte ao da publicación da orde no Diario Oficial de Galicia.
No artigo 10 da orde determínase a documentación complementaria necesaria para a tramitación do procedemento e no artigo 5.5 establécese que «é requisito para ser persoa beneficiaria destas axudas non estar incurso/a en ningunha das prohibicións establecidas no artigo 10 da Lei 9/2007, do 13 de xuño, de subvencións de Galicia».
Unha vez revisadas as solicitudes presentadas ao abeiro da dita orde de convocatoria polo órgano encargado da instrución, identificáronse aquelas que non reúnen a documentación necesaria, ben por non tela presentado, ben por conter erros ou por non ser suficiente para a determinación do cumprimento dos requisitos exixidos para a súa posterior remisión á comisión encargada da súa valoración.
O artigo 13 da dita orde establece, de conformidade co previsto no artigo 68 da Lei 39/2015, do 1 de outubro, do procedemento administrativo común das administracións públicas, que se na solicitude se aprecian defectos ou falta de documentación, o órgano instrutor requirirá a entidade ou grupo solicitante para que nun prazo de dez días hábiles emende a falta ou achegue os documentos preceptivos, con indicación de que, se así non o fixer, se considerará que desiste da súa petición, logo de resolución, que deberá ser ditada nos termos previstos no artigo 21 da dita Lei 39/2015, do 1 de outubro.
Así mesmo, o artigo 12 da orde de convocatoria establece que se publicarán no Diario Oficial de Galicia (DOG), de conformidade co previsto no artigo 45 da Lei 39/2015, do 1 de outubro, os actos administrativos e a correspondente resolución deste procedemento e que esta publicación producirá os efectos de notificación.
Por todo o exposto,
1. Ordenar a publicación no Diario Oficial de Galicia do acto administrativo de requirimento de emenda das solicitudes ditado polo órgano instrutor con data do 2.5.2023, no que figura a relación de solicitudes que non están debidamente cubertas, que non achegan a documentación preceptiva exixida segundo o establecido nas bases reguladoras ou que non son suficientes para determinar o cumprimento dos requisitos exixidos, como anexo desta resolución.
2. Facer indicación expresa a todas as entidades ou grupos solicitantes recollidas no anexo de que son requiridas para que, no prazo de dez días hábiles, contado a partir do día seguinte ao da publicación desta resolución no Diario Oficial de Galicia, emenden a falta ou acheguen os documentos preceptivos conforme se establece na orde de convocatoria. De non o facer, daranse por desistidas na súa petición, logo de resolución, que será ditada nos termos previstos no artigo 21 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 3 de maio de 2023
Convocatoria: Orde do 31 de decembro de 2022 pola que se establecen as bases que rexen as axudas enmarcadas no programa Iniciativa Xove e se convoca para o exercicio 2023 (código de procedemento BS306B).
Data do acto administrativo: 2.5.2023.
Órgano competente: Instituto da Xuventude de Galicia.
Relación de entidades e grupos:
Asociacións xuvenís, entidades prestadoras de servizos á xuventude e as súas respectivas federacións:
Grupos informais de mozas e mozos: